EkBass/fiwiki-20250220-pages-articles huggingface dataset:
Matthew Goniwe

Matthew Goniwe (s. 1947 Cradock, Itä-Kap – 27. kesäkuuta 1985) oli eteläafrikkalainen opettaja ja ihmisoikeusaktivisti, jonka Etelä-Afrikan turvallisuuspoliisi murhasi ”Cradockin nelikön” jäsenenä vuonna 1985. Vuonna 2003 Etelä-Afrikan valtio myönsi Matthew Goniwelle hopeisen Luthulin kunniamerkin tämän omistautumisesta vapaalle, oikeudenmukaiselle ja demokraattiselle Etelä- Afrikalle.http://goniwe.com/index.php?option=com_content&task;=view&id;=5&Itemid;=26 Viitattu 9.12.2009. Goniwe opiskeli Fort Haren yliopistossa opettajaksi ja työskenteli Sam Xhallien koulussa matematiikan ja tieteiden opettajana. Hän vaikutti myös pienessä maanalaisessa järjestössä People’s Front for the Liberation of South Africa (PFULSA). Vuonna 1976 hänet pidätettiin poliittisesta toiminnasta yhdessä kuuden muun ryhmän aktivistin kanssa, joihin kuului Dumisa Ntsebeza. Viisi ryhmän jäsentä, mukaan lukien Matthew Goniwe, tuomittiin pitkiin vankeusrangaistuksiin vain joitakin päiviä ennen Transkein bantustanin muodollista itsenäistymistä. Vapauduttuaan vankilasta Goniwe palasi opettajaksi Graaff-Reinetin kaupunkiin ja opiskeli bachelor-tutkinnon University of South Africassa. Vuonna 1983 Goniwe nousi Cradockin korkeita vuokria vastustaneiden mielenosoitusten johtajaksi. Etelä-Afrikan opetusministeriö yritti poliittisen painostuksen vuoksi siirtää hänet takaisin Graaff-Reinetiin, mutta tämä johti opettajien ja oppilaiden 15 kuukautta kestäneen kouluboikottiin. 27\. kesäkuuta 1985 turvallisuuspoliisi kaappasi Matthew Goniwen ja muut Cradockin nelikön jäsenet heidän palatessaan Cradockiin Port Elizabethissa pidetystä kokouksesta. Nelikkö kuljetettiin Olifantshoekin solaan ja edelleen Port Elizabethiin, missä heidät pahoinpideltiin ja murhattiin. Turvallisuuspoliisi poltti ruumiit ja niiden kuljetukseen käytetyn auton. Seitsemän poliisia (Eric Alexander Taylor, Gerhardus Johannes Lotz, Nicholas Janse van Rensburg, Harold Snyman, Johan Martin van Zyl, Hermanus Barend du Plessis ja Eugene de Kock) anoivat Totuuskomissiolta armahdusta murhasta vuonna 1998. == Lähteet == Luokka:Eteläafrikkalaiset ihmisoikeusaktivistit Luokka:Apartheidinvastaiset aktivistit Luokka:Vuonna 1947 syntyneet Luokka:Vuonna 1985 kuolleet
Emaar Properties

Emaar Properties on Dubaissa toimiva kiinteistösijoitusyhtiö. Yrityksellä on kiinteistöjä Arabiemiirikuntien lisäksi Lähi-idässä sekä Intiassa ja Yhdysvalloissa. Emaar omistaa maailman korkeimman rakennuksen Burj Khalifan. ==Lähteet== Luokka:Kiinteistöomistajat Luokka:Arabiemiraattilaiset yritykset
Cradock

Cradock on kaupunki Itä-Kapin provinssissa Etelä-Afrikassa. Kaupungin asukasluku vuoden 2011 väestönlaskennassa oli 36 671. Kaupunki on merkittävä villan tuotannon keskus. Lisäksi kaupungissa tuotetaan naudanlihaa, maitotuotteita ja hedelmiä. Kaupungin kuumat rikkilähteet tekevät siitä myös suositun terveysmatkailukeskuksen. Kaupunki perustettiin 27. elokuuta 1818 ja se on nimetty alueen entisen kuvernöörin, Sir John Cradockin mukaan. == Ilmasto == Cradockissa on Köppenin ilmastoluokituksen mukaan keskileveysasteiden ilmasto. Kesäisin on lämmintä ja sateista, talvisin on leutoa ja kuivempaa. Vuoden keskilämpötila on noin 17 °C ja keskimääräinen sademäärä 340 millimetriä. Tammikuu on lämpimin kuukausi. Silloin vuorokauden keskilämpötila on noin 22 °C. Viilein kuukausi on heinäkuu, jolloin keskilämpötila on noin 10 °C. Sateisin kuukausi on helmikuu, jolloin sataa keskimäärin noin 50 millimetriä. Kesäkuu puolestaan on kuivin kuukausi. Silloin keskimääräinen sadanta on 9 millimetriä. == Katso myös== * Cradockin nelikkö == Lähteet == Luokka:Itä-Kapin kaupungit
Marcos Assunção

thumb Marcos do Santos Assunção (s. 25. heinäkuuta 1976, Caieiras, São Paulo) on brasilialainen jalkapalloilija. Assunção pelaa keskikentän keskellä ja hänet tunnetaan erinomaisista vapaapotkuistaan. Assunção edustaa espanjalaista Real Betisin joukkuetta ja kesällä 2006 hän sai Espanjan kaksoiskansalaisuuden. Assunção aloitti uransa brasilialaisessa Rio Brancon joukkueessa vuosina 1993–1995. Sen jälkeen hän pelasi Brasilian suurseuroissa Santosissa ja Flamengossa kunnes sai vuonna 1999 siirron Roman joukkueeseen Italian Serie A:han. Assunção pelasi Romassa kolme vuotta, pelaten 55 liigaottelua ja tehden niissä 9 maalia. Vuonna 2002 Assunção siirtyi Real Betisiin. Espanjassa Assunção on kunnostautunut vapaapotkuspesialistina ja jo hänen debyyttinsä kaudella 2002–2003 toi komean maalin vierasottelussa Deportivoa vastaan. Real Betisissä Assunção on voittanut Espanjan cupin vuonna 2005, sekä pelannut Mestarien liigaa. Brasilian maajoukkueessa Assunção on esiintynyt 11 kertaa. Hän ei kuitenkaan ole pelannut maajoukkueessa sitten karsintatappion Chilelle vuoden 2002 MM-kilpailuiden karsinnoissa. Assunçãon serkku Marcos Senna on myös jalkapalloilija. == Aiheesta muualla == * Profiili Yahoon sivuilla * Profiili Sambafoot.comissa Luokka:Brasilialaiset jalkapalloilijat Luokka:Vuonna 1976 syntyneet Luokka:Elävät henkilöt
Barkarbyn lentoasema

Barkarbyn lentokenttä on Ruotsin ilmavoimien entinen tukikohta, joka sijaitsee Järfällassa, lähellä Akallan kaupunginosaa Tukholmasta pohjoiseen. Se on Ruotsin vanhin yhä käytössä oleva lentoasema, joskin nykyisin kenttä palvelee lähinnä yleisilmailuliikennettä. ==Aiheesta muualla== *Barkabyn lentokerho Luokka:Järfällan kunta Luokka:Ruotsin lentoasemat
DARPA

Defense Advanced Research Projects Agency (DARPA) on Yhdysvaltain asevoimien tutkimusorganisaatio.Smith 2013, 70 ==Historia== Laitos perustettiin Yhdysvaltain puolustusministeriön direktiivillä 5105.15 7. helmikuuta 1958 nimellä ARPA eli Advanced Research Projects Agency. Se on pikemminkin tutkimusta rahoittava organisaatio kuin varsinainen tutkimuslaitos. 23. maaliskuuta 1972 puolustusministeriö nimesi sen DARPAksi, jolloin se tuli erilliseksi virastoksi. 22. helmikuuta 1993 nimi muuttui jälleen ARPAksi ja maaliskuussa 1996 organisaatiosta tuli taas DARPA. ==Toiminta== DARPA on rahoittanut muun muassa Internetin kehityksen 1960-luvulla (ARPANET). Tuolloin ja osin edelleenkin sen rahoituksella pyritään kehittämään teknologiaa siten, että yliopistojen jne. kautta tutkimusten tulokset julkistetaan. DARPA on rahoittanut myös Douglas Engelbartin oN-Line System -järjestelmän kehitystä. DARPAn kehityshankkeilla on ollut merkittävä vaikutus myös mikrotietokoneen syntyyn. DARPA kehitti Yhdysvaltain ensimmäisiä satelliitteja, mutta se ei ole sotilaallinenkaan avaruusjärjestö, jossa roolissa Yhdysvalloissa ovat eri aselajien organisaatiot (esimerkiksi Yhdysvaltain ilmavoimien Space Command). ==Katso myös== *DARPA Grand Challenge == Lähteet == * === Viitteet === ==Aiheesta muualla== *http://www.darpa.mil Luokka:Tekniikan tutkimuslaitokset Luokka:Yhdysvaltain tutkimuslaitokset Luokka:Yhdysvaltain puolustusministeriö
Örebron lentoasema

Örebron lentoasema sijaitsee 10 kilometriä Örebrosta lounaaseen. Se on matkustajamäärissä mitattuna Ruotsin 23. suurin ja rahtimäärissä mitattuna Ruotsin 4. suurin lentoasema. Lentoasema avattiin vuonna 1979. Vuonna 2005 Örebron lentoaseman kautta kulki yhteensä 86 283 matkustajaa. ==Lentoyhtiöt== *Direktflyg (Malmö) *Skyways Express (Kööpenhamina, Norrköping) == Lähteet == ==Aiheesta muualla== *Lentoaseman kotisivut Luokka:Ruotsin lentoasemat Luokka:Örebron kunta
Argentiinan Grand Prix 1998

Argentiinan Grand Prix 1998 oli Formula 1 -sarjan osakilpailu, joka ajettiin 12. huhtikuuta 1998 Autódromo Oscar Alfredo Gálvez -radalla. Kilpailun voitti Ferrarin Michael Schumacher, joka lähti kilpailuun lähtöruudusta kaksi. Voitto oli Schumacherille kauden ensimmäinen. Kilpailu on viimeisin Argentiinan Grand Prix Formula 1 -sarjassa. Paalupaikalta lähtenyt David Coulthard sijoittui kuudenneksi, koska hän pyörähti pariin otteeseen ohitustilanteessa. Kilpailun nopeimman kierroksen ajoi Benettonin Alexander Wurz. Nopein kierros oli Benetton-tallin neljäs perättäinen Argentiinan GP:ssä. Nopein kierros oli Wurzin ensimmäinen. == Tulokset == Sija Nro Kuljettaja Talli Kierrokset Aika/keskeytys Aika-ajo Pisteet 1 3 Michael Schumacher Ferrari 72 1:48.36,175 2 10 2 8 Mika Häkkinen McLaren-Mercedes 72 22,898 3 6 3 4 Eddie Irvine Ferrari 72 57,745 4 4 4 6 Alexander Wurz Benetton-Playlife 72 +1.08,134 8 3 5 14 Jean Alesi Sauber-Petronas 72 +1.18,286 11 2 6 7 David Coulthard McLaren-Mercedes 72 +1.19,751 1 1 7 5 Giancarlo Fisichella Benetton-Playlife 72 +1.28,437 10 8 9 Damon Hill Jordan-Mugen-Honda 71 +1 krs. 9 9 2 Heinz-Harald Frentzen Williams-Mecachrome 71 +1 krs. 6 10 18 Rubens Barrichello Stewart-Ford 70 +2 krs. 14 11 12 Jarno Trulli Prost-Peugeot 70 +2 krs. 16 12 21 Toranosuke Takagi Tyrrell-Ford 70 +2 krs. 13 13 22 Shinji Nakano Minardi-Ford 69 +3 krs. 19 14 20 Ricardo Rosset Tyrrell-Ford 68 +4 krs. 21 15 11 Olivier Panis Prost-Peugeot 65 Moottori 15 Kesk. 23 Esteban Tuero Minardi-Ford 63 Ulosajo 20 Kesk. 1 Jacques Villeneuve Williams-Mecachrome 52 Kolari 7 Kesk. 15 Johnny Herbert Sauber-Petronas 46 Kolari 12 Kesk. 10 Ralf Schumacher Jordan-Mugen-Honda 22 Ripustukset 5 Kesk. 17 Mika Salo Arrows 18 Vaihdelaatikko 17 Kesk. 19 Jan Magnussen Stewart-Ford 17 Voimansiirto 22 Kesk. 16 Pedro Diniz Arrows 13 Vaihdelaatikko 18 ==Muuta== * 450 MM-pisteen ylitys: Michael Schumacher * 3 000 MM-pisteen ylitys: Ferrari ==Tilanne kuljettajien MM-sarjassa== Sija Kuljettaja Talli Pisteet 1\. Mika Häkkinen McLaren-Mercedes 26 2\. Michael Schumacher Ferrari 14 3\. David Coulthard McLaren-Mercedes 13 4\. Eddie Irvine Ferrari 7 5\. Heinz-Harald Frentzen Williams-Mecachrome 6 6\. Alexander Wurz Benetton-Playlife 6 7\. Jacques Villeneuve Williams-Mecachrome 2 8\. Jean Alesi Sauber-Petronas 2 9\. Johnny Herbert Sauber-Petronas 1 10\. Giancarlo Fisichella Benetton-Playlife 1 ==Lähteet== Luokka:Argentiinan Grand Prix Luokka:Formula 1 -kausi 1998
Mika Lietzén

Mika Lietzén (s. 6. kesäkuuta 1974 Turku) on turkulainen sarjakuvataiteilija ja kuvittaja. Lietzén on palkittu Kemin sarjakuvakilpailussa kolmesti (2. sija vuonna 2000, 1. sija 2002 ja 3. sija 2005), ja hän voitti Sarjis 2004 -kilpailun pääpalkinnon. Hän on ollut myös kolmesti Sarjakuva-Finlandia- ehdokkaana (2008, 2014, 2017). Vuonna 2000 Lietzén oli mukana perustamassa Asema Kustannusta, joka on julkaissut kotimaista taidesarjakuvaa. == Teokset == * * * * * * * * * * * * ==Lähteet== == Aiheesta muualla == * Mika Lietzénin kotisivut * Juha Veltti: Kirkas debyytti Kvaak.fi 14.9.2007 * Harri Römpötti: Suurta minimalismia Helsingin Sanomat 20.12.2012 * Jarkko Sikiö: Elegia: Yksinäytöksinen uninäytelmä Kvaak.fi 17.9.2008. * Tero Mielonen: Oi, nuoruus Kvaak.fi 3.7.2014. * Jukka Kittilä: Kamalampi kuin kummitusjuttu Turun Sanomat 29.11.2014. Luokka:Suomalaiset sarjakuvantekijät Luokka:Suomalaiset kuvittajat Luokka:Vuonna 1974 syntyneet Luokka:Elävät henkilöt
Ole Bull

Ole Borneman Bull (5. helmikuuta 1810 Bergen, Norja – 17. elokuuta 1880 Lysøen, Os, HordalandOle Bull, Norsk biografisk leksikon. Viitattu 11.5.2023) oli norjalainen viulisti ja säveltäjä. Ole Bull syntyi Bergenissä. Hän vietti hetken Saksassa ja lähti sen jälkeen Pariisiin. Vuosina 1836–1837 hän piti 274 konserttia Irlannissa ja Englannissa. Lisäksi hän vieraili useaan otteeseen Yhdysvalloissa. 24. toukokuuta 1853 hän osti 11 144 eekkeriä maata Pennsylvaniasta. Bull kuoli Lysøenin saarella syöpään vuonna 1880. Hänet haudattiin Bergeniin, ja hänen kotinsa on museoitu. Ole Bull sävelsi muun muassa Paimentytön sunnuntain ja viulukonserton. Hän oli mukana perustamassa ensimmäistä norjankielistä teatteria Bergeniin 1850."Bull, Ole", Otavan Iso tietosanakirja, osa 1, palsta 1563. Helsinki: Otava 1960. Norwegian Air Shuttle on maalauttanut Bullin kuvan yhden Boeing 787-9 -koneensa pyrstöön. Lisäksi Bullin kuva on aiemmin ollut sittemmin käytöstä poistetun Boeing 737-800 -koneen pyrstössä. Ole Bull vieraili Helsingissä toukokuussa 1838 ja piti Seurahuoneella konsertin 22. toukokuuta. Konserttiin myytiin 800 pääsylippua ja sinne tuli kuulijoita myös maaseudulta.Satavuotismuisto, Suomen Kuvalehti, 04.06.1938, nro 22, s. 32, Kansalliskirjaston digitaaliset aineistot Bull on haudattu Bergeniin. Bergenissä Hotel Norgen edessä olevassa puistossa on hänen kunniakseen pystytetty Stephan Sindingin veistämä patsas (1901). Puisto ja aukio saivat 1917 nimen Ole Bulls plass. Bullin veli Georg Andreas Bull oli arkkitehti. == Lähteet == == Aiheesta muualla == * Ole Bull -museon sivut * Luokka:Norjalaiset viulistit Luokka:Norjalaiset säveltäjät Luokka:Vuonna 1810 syntyneet Luokka:Vuonna 1880 kuolleet
Bantuopetuksen laki

Bantuopetuksen laki () vuodelta 1953 oli Etelä-Afrikan säädös, joka määritteli maan mustan enemmistön kouluolot apartheid-järjestelmän aikana. Lain perusteella kaikki oppilaitokset eroteltiin rotujen perusteella. Lain valmistelleen alkuasukasasian ministerin Hendrik Verwoerdin mukaan afrikkalaisille tuli opettaa heidän omaa kulttuuriperinnettään, ja koulujärjestelmän "tulee valmentaa ja opettaa ihmisiä heidän elämänsä mahdollisuuksien mukaisesti". Hallitus sääteli bantukoulutuksen sisältöä, ja koulukirjat sisälsivät yleisesti sellaisia lauseita kuin "Kafferi on varastanut veitsen, tämä kafferi on laiska". == Lähteet == Luokka:Apartheid Luokka:Etelä-Afrikan laki
Himi

Himi () on Japanin kaupunki Honshūn saarella Chūbun tai Hokurikun alueella Toyaman prefektuurissa. Se sijaitsee prefektuurin luoteisosassa Japaninmeren Toyamanlahden rannikolla. Kaupunki on rakentunut Noton niemimaan juureen, ja sisämaassa siihen kuuluu alueita Hōdatsun kukkuloilta. Himissä on 45 924 asukasta (joulukuussa 2020) ja sen pinta-ala on 230,54 neliökilometriä. Himi kehittyi vanhastaan kalastajakylänä ja markkinapaikkana. Edo-kaudella 1600-luvun alkupuolelta lähtien sen seitsemällä kalastussatamalla (Himi nanaura) oli Kagan daimiokunnan suojelus. Maaseutukaupunki Himistä tehtiin vuonna 1889, ja kaupunkioikeudet Himi sai vuonna 1952, kun Himin maaseutukaupunkiin liitettiin kolme kyläkuntaa. Tärkeitä elinkeinoja ovat kalastuksen lisäksi elintarvikkeiden tuotanto ja maanviljely, mutta kaupunkiin on sijoittunut myös teollisuutta. Himin nähtävyyksiin kuuluu esimerkiksi Jōichi-jin buddhalainen temppeli, joka tunnetaan valtavasta neidonhiuspuustaan ja Gongon-festivaalistaan. Kaupungin alueella on myös useita muinaisjäännöksiä, kuten Ōzakain luola jōmon-kaudelta ja Yanaida Nunooyaman kofun-hautakumpu. Osa kaupungin rannikkoalueesta kuuluu Noton niemimaan puolikansallispuistoon. Himiä palvelee JR Nishi-Nihonin Himi-linja. == Kuvia == Tiedosto:Himi Chuo Shotenkai ac (1).jpg|Vanha kauppakatu Tiedosto:Yanaida Nunooyama Kofun, zenkei-1.jpg|Yanaida Nunooyama-kofun Tiedosto:Himi city center area Aerial photograph.1975.jpg|Himin kantakaupunki vuoden 1975 ilmakuvassa Tiedosto:氷見駅 - panoramio (1).jpg|Himin rautatieasema Tiedosto:Kouzenji (Himi) 02.jpg|Kōzen-ji == Lähteet == == Aiheesta muualla == * Kaupungin internetsivut Luokka:Himi
Eino Kalima

Eino Armas Kalima (vuoteen 1906 Landgren, 19. huhtikuuta 1882 Sääminki – 14. helmikuuta 1972 Helsinki) oli suomalainen teatterinjohtaja ja ohjaaja sekä professori. Eino Kalima syntyi Säämingin Kallislahdessa tilanomistaja ja valtiopäivämies Hugo Landgrenin perheeseen. Hänen veljensä oli kielitieteilijä Jalo Kalima. Eino Kalima kävi koulua Savonlinnassa ja pääsi ylioppilaaksi Suomalaisesta Realilyseosta 1900. Sen jälkeen hän valmistui kandidaatiksi Helsingin yliopistosta ja opiskeli stipendiaattina Moskovassa (1904–1907) ja Pietarissa (1907–1908). Tällöin hän perehtyi hyvin venäläiseen teatteriin ja alkoi kääntää venäläistä näytelmäkirjallisuutta. Hän toimi myös kirjallisuudentutkijana ja näytelmäkriitikkona. Venäjän vallankumous esti Kaliman suunnittelemat jatko-opinnot Venäjällä. Kotimaahan palattuaan hän ryhtyi kirjallisuus- ja teatteriarvostelijaksi ja kirjallisuuden suomentajaksi. Maltillisen ja älykkään kriitikon maineeseen noussut Kalima otettiin 1913 Kansallisteatterin johtokuntaan ja 1914 sen apulaisjohtajaksi. Suomen itsenäistyttyä hän toimi pitkäaikaisena Kansallisteatterin johtajana vuosina 1917–1950. Hänen tehtäviinsä kuului myös teatterin pääohjaajana toimiminen. Slaavilaisten kielten taitajana hän ohjasi paljon venäläisiä, puolalaisia ja tšekkiläisiä näytelmiä. Taiteellisen työn osalta Kalima tunnetaan etenkin Tšehov-kääntäjänä ja -ohjaajana. Kaliman tunnetuimpia Tšehov-käännöksiä ovat Kirsikkapuisto (1960) ja Vanja-eno (1960). Lisäksi hänet tunnetaan muun muassa Leo Tolstoin Anna Kareninan alkuperäisenä kääntäjänä. Näyttämökaudelle 1965-66 Kalima ohjasi kolmannen versionsa Vanja- enosta. Se esitettiin Kansallisteatterin pienellä näyttämöllä. Eino Kalima sai professorin arvonimen vuonna 1947. Kaliman mukaan on nimetty Eino Kalima -palkinto. Sen jakaa joka kolmas vuosi erillinen palkintolautakunta, johon on kuulunut muun muassa teatteriarvostelijoita, ansiokkaasta Suomen Kansallisteatterissa tehdystä ohjauksesta. ==Lähteet== Luokka:Suomalaiset teatterinjohtajat Luokka:Suomalaiset teatteriohjaajat Luokka:Suomalaiset professorin arvonimen saaneet Luokka:Vuonna 1882 syntyneet Luokka:Vuonna 1972 kuolleet
Beyers Naudé

Christiaan Frederick Beyers Naudé (10. toukokuuta 1915 – 7. syyskuuta 2004) oli eteläafrikkalainen afrikaaneri pappi, teologi ja apartheidin vastustaja. Naudé oli isänsä tavoin Etelä-Afrikan reformoidun kirkon pappi ja liittyi nuorena myös Broederbondiin, jota hänen isänsä oli ollut perustamassa. Hän alkoi kuitenkin epäillä kirkkonsa saarnaamaa apartheid-järjestelmän siunaavaa rotuoppia osallistuttuaan roduttomiin jumalanpalveluksiin 1950-luvulla. Sharpevillen verilöylyn jälkeen vuonna 1960 hänen epäilyksensä kirkon oppia kohtaan lisääntyivät ja hän oli samana vuonna ainoa Etelä-Afrikan reformoidun kirkon edustaja, joka kannatti Kirkkojen maailmanneuvoston julistusta, joka hylkäsi apartheidin teologisen pohjan. Vuonna 1963 hän erosi tehtävästään seurakuntapastorina ja myös luopui Broederbondin jäsenyydestä. Vuonna 1980 hänet hyväksyttiin papiksi Etelä-Afrikan mustien reformoituun kirkkoon. Vuodesta 1977 vuoteen 1984 hän oli hallituksen kommunismin hävittämislain voimalla annetun pannamääräyksen alaisena. Pannamääräyksen päätyttyä hänestä tuli Etelä-Afrikan kirkkojen neuvoston pääsihteeri arkkipiispa Desmond Tutun jälkeen. Hän kuului myös ainoana afrikaanerina ANC:n delegaatioon maan demokratisoimisneuvotteluissa 1990-luvun alussa, vaikka ei virallisesti koskaan ollut puolueen jäsen. == Lähteet == Luokka:Eteläafrikkalaiset ihmisoikeusaktivistit Luokka:Eteläafrikkalaiset papit Luokka:Apartheidinvastaiset aktivistit Luokka:Vuonna 1915 syntyneet Luokka:Vuonna 2004 kuolleet
Audi Q7

Audi Q7 on Audin vuodesta 2005 lähtien valmistama suurikokoinen crossover- tyyppinen automalli. Se on valmistajansa ensimmäinen malli luokassaan ja samalla ensimmäinen, jonka mallinimi alkaa Q-kirjaimella. == Audi Q7 Typ 4L (2005–2015) == Ensimmäisen sukupolven Q7 esiteltiin Frankfurtin autonäyttelyssä syksyllä 2005. Se perustuu samalle pohjalevylle kuin aiemmin markkinoille tulleet Volkswagen Touareg ja Porsche Cayenne. Vuoden 2006 Euro NCAP -kolaritestistä Q7 sai tulokseksi neljä tähteä viidestä. Vuonna 2009 mallin keula- ja peräosiin tehtiin pieniä muutoksia. Autoon tuli myös LED- päiväajovalot ja täysin LED-tekniikalla toteutetut takavalot. Sisätiloissa kojelautaan lisättiin koristelista matkustajan puolelle ja MMI- tietoviihdejärjestelmä päivittyi uudempaan. == Audi Q7 Typ 4M (2015–) == Toisen sukupolven Q7 esiteltiin Detroitin autonäyttelyssä tammikuussa 2015. Se perustuu Volkswagen Groupin modulaariselle MLB-pohjalevylle, jonka ansiosta se on edeltäjäänsä kevyempi. Vuoden 2015 Euro NCAP -kolaritestistä Q7 sai tulokseksi täydet viisi tähteä. Geneven autonäyttelyssä keväällä 2016 esiteltiin urheilullinen SQ7, jossa on 4,0-litrainen V8 TDI -dieselmoottori teholtaan 435 hevosvoimaa. Moottorissa on kaksi turboahdinta sekä sähköinen kompressori. Kesällä 2019 malli sai uudelleenmuotoillut etu- ja takavalot, puskurit ja etusäleikön, joka on nyt kahdeksankulmainen. == Lähteet == == Aiheesta muualla == Q7 Luokka:J-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Prudhomme

Prudhomme on muun muassa seuraavien henkilöiden sukunimi: * Christian Prudhomme (s. 1960), ranskalainen toimitusjohtaja ja urheiluvaikuttaja * Paul Prudhomme (1940–2015), yhdysvaltalainen keittiömestari * Sully Prudhomme, oik. René-François-Armand Prudhomme (1839–1907), ranskalainen kirjailija, ensimmäisen Nobelin kirjallisuuspalkinnon saaja
Das Wesen des Christentums

Das Wesen des Christentums (Kristinuskon olemus) on vuonna 1841 julkaistu Ludwig Feuerbachin kirja. Kirja selittää Feuerbachin filosofiaa ja arvostelee uskontoa. Feuerbachin teoriaa vieraantumisesta käytettiin myöhemmin Karl Marxin vieraantumisteoriassa. Teosta ei ole suomennettu. == Aiheesta muualla == * Ludwig Feuerbach: The Essence of Christianity (The Feuerbach Internet Archive) Luokka:Kirjat uskonnonfilosofiasta Luokka:Kirjat kristinuskon kritiikistä Luokka:1840-luvun kirjat
Beorn

Beorn on J. R. R. Tolkienin kirjassa Hobitti eli sinne ja takaisin esiintyvä henkilöhahmo. Hän on ihminen, joka voi muuttua suureksi karhuksi. Beorn elää kesyjen hevostensa kanssa puisessa talossa Sumuvuorten ja Synkmetsän välissä. Beorn vastaanottaa Bilbon, Gandalfin ja kolmetoista kääpiötä luokseen ja auttaa heitä. Viiden armeijan taistelussa Beorn pelastaa Thorinin örkeiltä ja tappaa heidän johtajansa Bolgin. Myöhemmin hänestä tulee Anduinin laakson ihmisten päällikkö, ja hänen mukaansa tuota kansaa kutsutaan beorningeiksi. Hobitti-elokuvatrilogiassa Beornia näyttelee Mikael Persbrandt. Luokka:Keski- Maan henkilöhahmot Luokka:Kuvitteelliset muodonmuuttajat pl:Lista postaci Śródziemia#Beorn
Piri

Piri tarkoittaa seuraavia asioita ja henkilöitä: * piri, korealainen soitin * piri, slanginimitys amfetamiinille * Piri, Auran Panimon valmistama limonadimerkki * Piri, miehen etunimi: ** Piri Reis (1445–1554), osmanien amiraali ** Piri Weepu (s. 1983), uusiseelantilainen rugby-pelaaja * Piri, sukunimenä: ** Markku Piri (s. 1955), suomalainen tekstiilitaiteilija ** Pentti Piri (k. 1597), suomalainen nuijasodan kapinapäällikkö ** Santtu Piri, suomalainen työläisrunoilija ja suomentaja * Piri, lempinimenä: ** Kari ”Piri” Eloranta (s. 1956), suomalainen jääkiekkoilija, jalkapalloilija ja valmentaja Luokka:Sukunimet
Juan Pablo Sorín

Juan Pablo "Juanpi" Sorín (s. 5. toukokuuta 1976 Buenos Aires, Argentiina) on argentiinalainen jalkapalloilija. Hän pelasi yleensä vasemmalla laidalla joko puolustuksessa tai keskikentällä. Sorín edusti viimeisenä seuranaan Brasilian pääsarjan Cruzeiroa. Aiemmin hän pelasi Argentinos Juniorsissa, Juventuksessa, River Platessa, Cruzeirossa, Laziossa, FC Barcelonassa, Paris Saint- Germainissa, Villarrealissa ja Hamburg SV:ssä. Sorín lukeutui Argentiinan maajoukkueen avainpelaajiin. Hän edusti Argentiinaa MM-kisoissa vuosina 2002 ja 2006, joista ensimmäisellä kerralla hän pelasi Argentiinan kolmesta ottelusta kaksi kokonaan ja kolmannesta 63 minuuttia ennen tuloaan vaihtoon sekä jälkimmäisellä kerralla alusta loppuun kaikki Argentiinan ottelut lukuun ottamatta jatkopaikan kannalta merkityksetöntä viimeistä alkulohko-ottelua. Hän pelasi kaikkiaan 75 maaottelua ja teki niissä 11 maalia vuosina 1995–2006. == Lähteet == Luokka:Argentiinalaiset jalkapalloilijat Luokka:Vuonna 1976 syntyneet Luokka:Elävät henkilöt
Dungeon Siege

Dungeon Siege on Gas Powered Gamesin kehittämä vuonna julkaistu toimintaroolipeli, jossa pelaajan tehtävänä on pelastaa Ehbin kuningaskunta. Pelaaja voi valita onko hän maagi, jousiampuja vai lähitaistelija. Pelin on suunnitellut Chris Taylor ja sen musiikin on säveltänyt tunnettu pelimusiikin säveltäjä Jeremy Soule. Vuonna 2005 pelille ilmestyi jatko-osa Dungeon Siege II. Dungeon Siegessä pelihahmojen kehitys on toteutettu tavallisesta poikkeavalla tavalla. Hahmon luokka ei edeltä käsin määrää taitoja tai aseita, vaan hahmon kyvyt perustuvat pelissä hankittuun kokemukseen. Jos hahmo esimerkiksi käyttää paljon loitsuja, hänestä tulee ennen pitkää taitava maagi. Toinen tavanomaisesta poikkeava ratkaisu on pelin sisällön lataus tietokoneen muistiin vähitellen, jolloin lataustaukoja ei ole juuri lainkaan, ja pelimaailma on yksi valtava kokonaisuus, eikä kokoelma erillisiä kenttiä. Pelaaja voi hankkia hahmonsa lisäksi seurueeseen lisää jäseniä, joista osa perii maksun, jos heidät haluaa seurueeseensa. Pelissä on myös verkkopelimahdollisuus joko lähiverkon, internetin tai ZoneMatchin kautta. == Muu media == Vuonna 2008 julkaistiin Uwe Bollin elokuva In the Name of the King: A Dungeon Siege Tale, joka perustuu peliin. == Vastaanotto == GameSpot antoi pelille arvosanaksi 8.4/10 arvostelussaan. == Lähteet == == Aiheesta muualla == * * Microsoft Games Studios – Dungeon Siege * Hyödyllisiä resursseja ja muutoksia, Dungeon Siege Luokka:Toimintaroolipelit Luokka:Windows-pelit Luokka:Vuoden 2002 videopelit
Thorin

Thorin tarkoittaa "Myrskyjumalattaren poikaa" ja on kääpiön nimi norjalaisessa mytologiassa. J. R. R. Tolkien lainasi tämän nimen kolmelle kääpiökuninkaalle fiktiivisessä Keski-Maan maailmassaan: *Thorin I *Thorin II Tammikilpi, Bilbo Reppulin ystävä Hobittissa *Thorin III Kivikypärä
Olavi Laaksonen

right|thumb|Olavi Laaksosen hauta Turun hautausmaalla. Kaarlo Olavi Laaksonen (26. heinäkuuta 1921 Turku – 27. lokakuuta 2004 Turku) oli Suomen jalkapallomaajoukkueen päävalmentaja vuosina 1962–1974. Laaksonen oli pelaajaurallaan maalivahti Turun Tovereissa (TuTo) vuoteen 1956 saakka ja toimi samalla joukkueen valmentajana. Hän pelasi 21 A-maaottelussa ja edusti Suomea Helsingin olympialaisissa 1952. Vuonna 1962 Laaksonen valittiin Suomen jalkapallomaajoukkueen valmentajaksi. Maajoukkue pelasi Laaksosen aikana hyvin ja saavutti Pohjoismaiden-mestaruuden vuosina 1964 ja 1966. Sensaationa pidettiin kotivoittoa Espanjasta vuonna 1969. Laaksosen valmennuskaudella maajoukkue pelasi 88 maaottelua, joista se voitti 15 ja pelasi 21 kertaa tasan. Maajoukkueuransa jälkeen Laaksonen toimi vielä TPS:n valmentajana vuosina 1975–1977. Tuolloin turkulaiset saavuttivat toistaiseksi viimeisimmän Suomen mestaruutensa vuonna 1975, ja vuoden 1977 päätteeksi joukkue sai SM- pronssia. Laaksonen pelasi myös jääkiekkoa ja valmensi muun muassa TuTo:n jääkiekon edustusjoukkuetta kaudella 1959–1960. Käsipallossa hän voitti TUL:n mestaruuksia. == Lähteet == == Aiheesta muualla == *Muistokirjoitus Jalkapallovalmentaja-lehdessä *TPS:n historia (Word-tiedosto) Luokka:Suomalaiset jalkapallomaalivahdit Luokka:Suomalaiset jalkapallovalmentajat Luokka:Suomalaiset jääkiekkovalmentajat Luokka:Vuonna 1921 syntyneet Luokka:Vuonna 2004 kuolleet
Aboa

Aboa on Suomen tutkimusasema Etelämantereella. Aboa rakennettiin vuonna 1988 Etelämantereelle Kuningatar Maudin maalle. Aboa sijaitsee noin 130 kilometrin päässä rannikolta Vestfjellan vuoristossa Basen-nimisellä nunatakilla eli jäätiköstä esiin työntyvällä vuorenhuipulla. Nimi Aboa on peräisin Turun latinankielisestä nimestä. Aboan suunnittelusta ja rakentamisesta vastasi Valtion teknillinen tutkimuskeskus ja rahoituksesta kauppa- ja teollisuusministeriö. Aboa peruskorjattiin ja laajennettiin Etelämantereen kesän 2002–2003 aikana. Aseman päärakennusta laajennettiin uudella saunalla, teknisellä tilalla sekä kahdella asuinhytillä. Erilleen päärakennuksesta asennettiin kaksi uutta asuin- ja työkonttia tutkijoille. Aseman muodostavat päärakennus, kolme asuin-/työkonttia, kaksi laboratoriokonttia, varastokontit, kaarihalli, generaattorirakennus sekä ajoneuvohalli. Aboaa kehitetään jatkuvasti. Kausilla 2003–2004 asennettiin aurinkopaneeleita ja tuuliturbiineja tuottamaan energiaa ympärivuotisten automaattisten mittausten ylläpitämiseksi. Laajennuksen jälkeen Aboa on tarjonnut työ- ja asuintilat 12 hengen retkikunnille. Tilapäisesti asemalle voidaan majoittaa 18 henkilöä. Aboa on asutettu vain antarktisen kesän aikana, keskitalvella pohjoiskalottiin nähden. Silloin olosuhteet ovat kaikkein parhaat tutkimukselle, sillä lämpötila on vain 0–15 °C pakkasen puolella. Perusparannustöitä jatkettiin 2015–2016 jolloin ajoneuvohalli katettiin uudelleen sekä kaarihallin pressu ja ovi vaihdettiin. Viimeisimpien muutostöiden jälkeen Aboa tarjoaa hyvät työ- ja asuintilat 15 hengen retkikunnille. Parhaimmillaan asemalle voidaan majoittaa jopa 21 henkilöä. Aboan naapurissa, vain 200 metrin päässä, sijaitsee Ruotsin tutkimusasema Wasa. Aboa ja Wasa muodostavat yhdessä Nordenskiöld Base Camp -tukikohdan. Asemien välillä on tiivistä yhteistyötä logistiikassa ja tutkimuksessa. ==Lähteet== Luokka:Kuningatar Maudin maa Luokka:Etelämantereen tutkimusasemat Luokka:Suomen tutkimusasemat Luokka:Ilmatieteen laitos
Enkooderi

Enkooderi on laite, ohjelma tai niiden yhdistelmä, joka pakkaa, salaa, kätkee, yhdistää tai muuttaa informaatiota jonkin algoritmin mukaisesti, jolloin informaatio voidaan tallentaa tai siirtää helpommin, nopeammin ja turvallisemmin. Digitaalitekniikassa enkooderilla eli kooderilla tarkoitetaan kombinaatiopiiriä, joka muuntaa yksikäsitteistä binäärikoodia yksikäsitteiseksi binääriluvuksi. Kooderin sisääntulossa on m kappaletta ottosignaaleja, jotka koodataan n kappaleeksi antosignaaleja. Enkooderin vastakohta on dekooderi, joka tekee päinvastaisen muunnoksen kuin enkooderi, eli muuttaa informaation jälleen alkuperäiseen tai lähellä alkuperäistä olevaan muotoon, mikäli enkooderi käyttää häviöllistä algoritmia. ==Katso myös== * Koodekki * Pakkausalgoritmi == Lähteet == Luokka:Koodausmenetelmät Luokka:Elektroniikka fa:رمزگذار چرخشی sv:Pulsgivare uk:Давач кута повороту
Kraatterijärvi

Kraatterijärvi on voi tarkoittaa muiden muassa seuraavia: * Tulivuoren kraatterissa oleva järvi * Asteroidin törmäyskraatteriin syntynyt järvi
Erebor

Yksinäinen vuori (sindariksi Erebor) on paikka J. R. R. Tolkienin luomassa kuvitteellisessa Keski-Maassa. Se sijaitsee Synkmetsän itäpuolella, Vuolasta Virtaa pohjoiseen Pitkäjärvessä sijaitsevasta Esgarothista. Yksinäinen vuori sijaitsee satojen kilometrien päässä muista vuorijonoista. Sen etuportti oli suunnattu etelää kohden. Koko vuori oli halkaisijaltaan noin 15 kilometriä. Yksinäinen vuori oli pitkään kääpiöiden valtakuntaa. He olivat taitavia kivitöissä ja he lisääntyivät ja rikastuivat vuorellaan. Nämä rikkaudet herättivät lohikäärme Smaugin kiinnostuksen. Thorin Tammikilven ollessa metsästämässä Smaug saapui vuorelle, valtasi sen ja kaappasi kullan itselleen. Thráin II ja useat muut kääpöit pakenivat Smaugia salakäytävän kautta. Tämän jälkeen kääpiöt asuivat monia vuosia maanpaossa. Thorinin tavattua sattumalta Gandalf Harmaan he alkoivat laatia suunnitelmaa vallata vuori takaisin. Gandalf ei kertonut kääpiöille tärkeätä lisätarkoitusta: kun lopullinen taistelu Sauronia vastaan alkaisi, pitäisi huolehtia siitä että Sauron ei pystyisi käyttämään lohikäärmettä Rivendelliä vastaan. Muuten vaarana olisi se, että Gondorissa ei olisi ollut kuningatarta Arwenin kuoltua Rivendellin tuhossa. Tämän vaaran eliminoimiseksi Smaug pitäisi raivata pois tieltä. Rivendelliin hyökättiinkin kolmesti Dol Guldurista käsin Sormusten sodan aikana, mutta örkit torjuttiin lopulta helposti. Smaug olisi ollut jotain aivan muuta vihollisena. Gandalf kertoi tämän taustatarinan hobiteille näiden palatessa kotiin kuninkaan kruunauksen jälkeen. Gandalf esitteli Thorinin ja 12 muuta kääpiötä Bilbo Reppulille. Useiden Hobitissa kuvattujen käänteiden kautta Bard Jousimies Esgarothista tappoi Smaugin Mustalla nuolella. Sen jälkeen alkoi Viiden armeijan taistelu. Luokka:Keski-Maan paikat Luokka:Kuvitteelliset vuoret
Yksinäinen vuori

Yksinäinen vuori on Maarit Verrosen kirjoittama romaani, joka ilmestyi vuonna 1993. Se on Verrosen toinen kirja ja hänen esikoisromaaninsa. Romaanin tapahtumat sijoittuvat Sveitsiin. Kirja oli Finlandia-palkintoehdokkaana. Luokka:Suomalaiset romaanit Luokka:Vuoden 1993 kirjat
Australopithecus africanus

Australopithecus africanus oli noin 2–3 miljoonaa vuotta sitten elänyt muinainen ihmisapinalaji, joka kulki kahdella jalalla. Lajin fossilisoituneita jäännöksiä löytyi ensimmäisen kerran Etelä-Afrikasta vuonna 1924, kun kaivostyömiehet toivat Witwatersrandin yliopiston professori Raymond Dartille kaksi laatikollista kiviä tutkittavaksi. Toisesta laatikosta löytyi fossiilisoitunut painauma kallon sisäosista eli "endokraanialinen valos". Myöhemmin laatikoista löytyi vielä kallonosia, joissa oli mukana otsa ja kasvo-osa. Englantilainen lehdistö innostui asiasta ja kutsui löytöjä "apinan ja ihmisen väliltä puuttuvaksi renkaaksi", mutta tiedeyhteisö suhtautui löytöön viileästi. Syynä olivat Lähi-idästä juuri löytyneet suuriaivoiset fossiilit, joiden perusteella ihmisen alkukotia oli alettu etsiä muualta kuin Afrikasta. Samaan aikaan tiedeyhteisö yhä kiinnitti huomiota Piltdownin ihmisen "kalloon", vaikkakin se osoittautui myöhemmin väärennökseksi. Kaikki tutkijat eivät kuitenkaan suhtautuneet löytöön kylmästi, vaan Dartin innokas tukija, skotlantilainen paleontologi Robert Broom päätti löytää lisää fossiilijäännöksiä. Vuonna 1936 hän löysi A. africanuksen luunkappaleita, jotka osoittivat lajin olevan enemmän hominidi kuin apina ja että laji oli kävellyt kahdella jalalla. Vuonna 1948 Broomilla oli jo riittävästi todisteita siitä, että Afrikassa on elänyt ainakin kaksi eri Australopithecus-lajin edustajaa. A. africanuksen sijoittumisesta ihmisen sukupuuhun ei ole yksimielisyyttä.Lasse Berg, Gryning över Kalahari, Ordfront 2007 sivu 96 == Lähteet == * === Viitteet === Luokka:Ihmisen evoluutio Luokka:Isot ihmisapinat Luokka:Esihistorialliset nisäkkäät
Akanin–Mashūn kansallispuisto

Akanin–Mashūn kansallispuisto () on 4. joulukuuta 1934 perustettu kansallispuisto Hokkaidōlla, Japanissa. Kansallispuisto sijaitsee Hokkaidōn saaren itäosissa ja sen pinta-ala on 904,81 neliökilometriä. Akanin–Mashūn kansallispuistossa on tulivuoria, koskemattomia metsiä ja kraatterijärviä, joista tunnetuimmat ovat Akan, Kussharo ja Mashū, samannimisten vuorien kalderoissa. Akan-järvessä on monia harvinaisia kasveja, kuten marimoa (Cladophora sauteri). Kansallispuiston alueella sijaitsevat myös havumetsien peittämät vuoret Meakan, Oakan ja Kamuinupuri. == Lähteet == * Akanin kansallispuisto Japanin ympäristöministeriön sivuilla ==Aiheesta muualla== Luokka:Japanin kansallispuistot Luokka:Hokkaidōn prefektuuri
Bad English

Bad English oli lyhytkestoinen yhdysvaltalainen hard rock -yhtye, joka nautti suurta menestystä 1980- ja 1990-lukujen taitteessa. ==Historia== Kun Journey hajosi 1980-luvun lopulla, kitaristi Neal Schon ja kosketinsoittaja Jonathan Cain perustivat Bad Englishin yhdessä laulaja John Waiten kanssa. Waite oli tunnettu laulaja sooloalbumeistaan ja The Babys -yhtyeestä Englannissa. Kokoonpanon täydensivät basisti Ricky Phillips ja rumpali Deen Castronovo. Debyyttialbumi Bad English julkaistiin vuonna 1989 Epic Recordsin kautta. Albumi myi todella hyvin ja yhtye teki laajan kiertueen. Albumin ykköshitti oli ”When I See You Smile”, joka nousi listojen kärkeen monissa maissa. Bad Englishin ura ei ollut pitkä, sillä yhtye hajosi jo toisen albumin Backlashin jälkeen. Phillipsin mukaan yhtye hajosi jo sen miksauksen aikana. Journey muodostettiin uudestaan ja Schon, Cain ja Castronovo liittyivät siihen.Stephen Thomas Erlewine: Bad English – Artist Biography Allmusic.com. ==Diskografia== ===Studioalbumit=== *Bad English (1989) *Backlash (1991) ===Greatest Hits=== *Greatest Hits (1995) ===Singlet=== *Forget Me Not (1988) *When I See You Smile (1989) *Price of Love (1990) *Heaven Is a 4 Letter Word (1990) *Possession (1990) *Straight to Your Heart (1991) *Time Stood Still(feat. John Waite) (1991) ===Musiikkivideot=== *Forget Me Not (1988) *When I See You Smile (1989) *Price of Love (1990) *Heaven Is a 4 Letter Word (1990) *Straight to Your Heart (1991) ==Lähteet== Luokka:Yhdysvaltalaiset hard rock -yhtyeet
Daisetsuzanin kansallispuisto

Daisetsuzanin kansallispuisto () on vuonna 1934 perustettu kansallispuisto Hokkaidōlla, Japanissa. Se sijaitsee keskellä Hokkaidōta ja on 2 267,64 neliökilometrin pinta-alallaan Japanin suurin kansallispuisto. Daisetsuzanin kansallispuiston alueella sijaitsee useita vuoria, joista korkein on Asahidake (2 290 m). Alueella on myös luonnonkauniita rotkoja ja runsaasti vuoristokasvillisuutta. Siellä on paljon kuumia lähteitä ja suosittuja vaellusreittejä. Talvisin Tokachi- ja Asahi-vuorien rinteillä voi lasketella. Aluetta kutsutaan joskus nimellä "Hokkaidōn katto". == Lähteet == * Daisetsuzanin kansallispuisto Japanin ympäristöministeriön sivuilla === Viitteet === == Aiheesta muualla == * Daisetsuzanin kansallispuisto Japanin ympäristöministeriön sivuilla Luokka:Japanin kansallispuistot
Fujitsu Siemens Computers

Fujitsu Siemens Computers oli tietoteknisiä laitteita valmistanut elektroniikkateollisuusyritys, joka toimi Euroopan, Lähi-idän ja Afrikan markkinoilla. Yritys perustettiin vuonna 1999 japanilaisen Fujitsu Limitedin ja saksalaisen Siemens AG:n yhteisyrityksenä. Yrityksen pääkonttori oli Maarssenissa, Alankomaissa, ja se työllisti noin 10 700 henkeä. Huhtikuussa 2009 Fujitsu osti Siemensin osuuden yrityksestä, minkä jälkeen yritys on toiminut Fujitsun kokonaan omistamana tytäryhtiönä nimellä Fujitsu Technology Solutions. Fujitsu Siemensin tuotteita olivat kannettavat tietokoneet, pöytätyöasemat, kämmentietokoneet, levyjärjestelmät, palvelimet sekä oheislaitteet, kuten näytöt, näppäimistöt ja hiiret. Tuotemerkkejä olivat muun muassa Amilo, Lifebook, Scaleo, Scenic, Esprimo, Futro ja Primergy. Tunnetuimpia tuotteita lienevät olleet kotikäyttöön tarkoitettu Amilo (kannettavien tietokoneiden sarja), Scaleo (pöytätietokonesarja) sekä vastaavasti yrityskäyttöön tarkoitettu Lifebook- ja Esprimo-sarja. Fujitsu Technology Services jatkaa samoilla tuotealueilla kuin Fujitsu Siemens. Fujitsu-Siemensillä on liittymäkohta myös suomalaisen tietotekniikan historiaan. Fujitsu tuli Euroopan laitevalmistusmarkkinoille hankkimalla vuonna 1990 brittiläisen ICL:n (International Computers Limited), joka puolestaan osti seuraavana vuonna Nokialta sen informaatiojärjestelmät- toimialan (Nokia Data). Fujitsu Siemens valmisti Nokialta periytyneitä tietokonemalleja entisissä Nokian tiloissa Espoon Kilossa vuoteen 2000 asti. * Luokka:Siemens Luokka:Laitteistovalmistajat
Bard

Bard voi tarkoittaa seuraavia: * Bard, kunta Aostanlaaksossa Italiassa * Bard, Googlen kehittämän chatbotin entinen nimi * Bard-le-Régulier, kunta Côte-d'Orin departementissa Ranskassa * Alexander Bard (s. 1961), ruotsalainen kirjailija, muusikko ja musiikkituottaja * Bard Jousimies, kuvitteellinen henkilö J. R. R. Tolkienin kirjoissa ja niihin perustuvissa elokuvissa. == Katso myös == * bardi, muinaiskelttiläinen runoilija ja laulaja
Nojatuoliunelmia

__NOTOC__ Nojatuoliunelmia on suomalaisen laulajan Seppo Tammilehdon studioalbumi. Se julkaistiin 1996. Albumi on äänitetty MSL-studiossa Kihniöllä ja äänittäjänä oli Mika Sundqvist. == Kappaleet == # # # # # # # # # # # # # == Muusikot == * Seppo Alajoki – kitara * Heikki Markkula – kitara * Pentti Hänninen – basso * Mika Sundqvist – basso, taustalaulut * Tommi Rautiainen – rummut * Masi Luoma – koskettimet * Jukka Hänninen – saksofonit * Pepe Ahlqvist – huuliharppu Luokka:Vuoden 1996 albumit Luokka:Seppo Tammilehdon albumit
Peristéri (Attika)

Peristéri (; ) on Kreikan kaupunki ja samanniminen kunta (Δήμος Περιστερίου, Dímos Peristeríou), joka sijaitsee Länsi-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 10,050 neliökilometriä ja väkiluku 139 981 (vuonna 2011). Peristéri sijaitsee noin viisi kilometriä Ateenan keskustasta luoteeseen. Se on Kreikan seitsemänneksi suurin kaupunki ja Länsi-Ateenan alueyksikön hallinnollinen keskus. Kaupunkiin kuuluvat Ateenan teollisuusalueen pohjoisosat. Peristérin kaupunginosia ovat muun muassa Anthoúpoli, Néa Sepólia ja Néa Zoí. Kaupungissa sijaitsevat Ateenan metron asemat Ágios Antónios, Peristéri ja Anthoúpoli sekä Ateenan pitkänmatkan linja-autojen asema. == Lähteet == == Aiheesta muualla == * Δήμος Περιστερίου. Peristérin kunnan verkkosivut. *
Kun tuntematon soittaa

Kun tuntematon soittaa (When a Stranger Calls) on Simon Westin ohjaama yhdysvaltalainen psykologinen jännityselokuva, joka sai ensi-iltansa vuonna 2006. Elokuva on uudelleenfilmatisointi vuoden 1979 elokuvasta Kun tuntematon soittaa... == Juoni == Kun tuntematon soittaa perustuu tunnettuun kaupunkitarinaan. Nuori Jill Johnson on ottanut vastaan keikan rikkaan perheen lapsenvahtina luullen sen olevan helppo homma. On myöhäinen ilta ja lapset nukkuvat, jääkaappi on täynnä ruokaa ja muutenkin on leppoisaa. Pian puhelin soi ja luurin toisesta päästä pahaenteinen ääni kysyy ”oletko käynyt katsomassa lapsia?”. Sama soittaja jatkaa hämäriä puheluitaan, ja poliisi, jolle Jill soitti, jäljittää puhelun vain kertoakseen, että se tulee sisältä kyseisestä talosta. Jillin lapsenvahtikeikka muuttuu painajaiseksi. == Rooleissa == Luokka:Slasher-elokuvat Luokka:Vuoden 2006 yhdysvaltalaiset elokuvat Luokka:Simon Westin ohjaamat elokuvat Luokka:Yhdysvaltalaiset nuortenelokuvat Luokka:Yhdysvaltalaiset uudelleenfilmatisoinnit Luokka:Yhdysvaltalaiset psykologiset jännityselokuvat
Bălți

Bălți (, ) on Moldovan toiseksi suurin kaupunki ja Pohjois-Moldovan talouden ja sivistyksen keskus. Kaupunki sijaitsee historiallisessa Bessarabiassa, Raut-joen varrella. Vuoden 2014 alussa Bălțin kaupungissa arvioitiin olevan 144 300 asukasta, maaseutuväestö mukaan luettuna Bălțin kaupunkipiirin (Municipiul Bălți) asukasluku oli 149 800. Vuosikymmenessä kaupungin väkiluku on kasvanut yli 20 000:lla, sillä vuonna 2004 asukkaita oli 122 669. Romanialaisten 1930-luvulla suorittaman väestönlaskennan mukaan kaupungin asukkaista 20 000 oli juutalaisia, 10 000 romanialaisia ja 5 000 ukrainalaisia ja venäläisiä. Alueen ollessa osa Neuvostoliittoa sinne muutti runsaasti väkeä eri puolilta Neuvostoliittoa. Moldovan itsenäistyttyä monet työikäiset ovat lähteneet enemmän tai vähemmän pysyvästi siirtotyöläisiksi, ja kaupungin väestöstä huomattavan iso osa on lapsia ja vanhuksia. Vuoden 2004 väestönlaskennan mukaan kaupungin asukkaista oli romaniankielisiä moldovalaisia 54 %, ukrainalaisia 24 % ja venäläisiä 19 %. Bălți sijaitsee kukkuloiden keskellä, ja ympäröivä maasto on viljavaa. Maanviljely on seudun tärkein elinkeino. Bălți on Pohjois-Moldovan liikenteen solmupiste. Kaupunkiin johtaa valtatie M14 pääkaupungista. Bălți-Slobozian rautatieasema on kaupungin päärautatieasema. Moldovan rataverkko risteää kaupungissa. Sen luoteispuolella on Bălțin kansainvälinen lentoasema, eli Bălți-Leadoveni, ICAO-koodi LUBL). Tiedosto:Primăria Bălți 6.JPG|Kaupungintalo Tiedosto:Piața Independenței din Bălți.JPG|Itsenäisyyden aukio. Tiedosto:Balti-Market.JPG|Katettua torimyyntiä. Tiedosto:Catedrala. Sf. Const si Elen. din Bălți.JPG|Katedraali. Tiedosto:Clopotnita, BL.jpg|Toinen katedraali. Tiedosto:Palatul de cultură Răut, Bălți 1.JPG|Kulttuuritalo. Tiedosto:Teatrul Vasile Alecsandri, Bălți.jpg|Kansallisteatteri "Vasile Alecsandri". Tiedosto:Facultatea de Econ și Drept, Bălți.jpg|Bălțin Alecu Russo valtionyliopiston rakennuksia. Tiedosto:Gara B-Slobozia.JPG|Rautatieasema Bălți-Slobozia. Tiedosto:Cartier 9, BL (1).JPG|Kerrostalonäkymä laitakaupungilta. thumb|center|550px|Bălți on myös teollisuuskaupunki. == Lähteet == ==Aiheesta muualla== *Bălţin vapaakauppalue (zelb.md) *Universitatea de Stat ,,Alecu Russo” din Bălţi (usarb.md) Luokka:Moldovan kaupungit
Alejandro de Humboldtin kansallispuisto

Alejandro de Humboldtin kansallispuisto on kansallispuisto Kuubassa, Holguínin ja Guantánamon provinssien alueella. Nimensä kansallispuisto on saanut saksalaisesta luonnontieteilijästä Alexander von Humboldtista, joka vieraili saarella vuonna 1800 ja 1801. Puisto valittiin UNESCOn maailmanperintöluetteloon vuonna 2001. Puistossa virtaavat Karibian saarten pisimmät joet. ==Lähteet== ==Aiheesta muualla== *Alejandro de Humboldtin kansallispuisto UNESCOn sivuilla Luokka:Kuuban kansallispuistot Luokka:Unescon maailmanperintökohteet Kuubassa
Akan

Akan voi tarkoittaa: == Kansat ja kielet == * akanit, kansa Ghanassa ja Norsunluurannikolla * akanin kieli, akanien puhuma nigeriläis-kongolainen kieli == Maantiede == * Akan, Japanin entinen maaseutukaupunki Hokkaidōn prefektuurissa * Akanin piirikunta, Japanin piirikunta Hokkaidōn prefektuurissa * Akanjärvi, Japanin järvi Hokkaidōn saarella * Akanjoki, Japanin joki Hokkaidōn saarella * Akanin–Mashūn kansallispuisto, Japanin kansallispuisto Hokkaidōn saarella == Muuta == * 4584 Akan, pääasteroidivyöhykkeeseen kuuluva asteroidi
Approach

__NOTOC__ Approach on suomalaisen progressiivista rockia soittavan Von Hertzen Brothersin toinen studioalbumi. Se on julkaistu toukokuussa 2006 http://meteli.net/levy/Approach/9755 . Albumin kappaleissa on joitakin intialaisia vaikutteita. Albumi voitti Parhaan Rock-Albumin Emma-palkinnon. Albumi ylsi Suomen virallisen listan viidennelle sijalle, ja pysyi listalla yhteensä 21 viikkoa, myyden kultaa. Kappaleista ”Kiss a Wish” ja ”Let Thy Will Be Done” kuvattiin musiikkivideot. == Kappaleet == # # # # # # # # # == Kokoonpano == * Mikko von Hertzen – laulu, kitara * Kie von Hertzen – kitara, laulu * Jonne von Hertzen – basso, laulu * Sami Kuoppamäki – rummut, lyömäsoittimet * Juha Kuoppala – koskettimet == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Noise.fi: Noise.fi: Levyarvio * Soundi: Soundi: Levyarvio == Lähteet == Luokka:Von Hertzen Brothersin albumit Luokka:Vuoden 2006 albumit
Lämpölaitos

Lämpölaitos (usein myös lämpökeskus) on teollisen mittakaavan lämmitykseen tarkoitettu laitos. Tavallisin käyttökohde on pienehköt kaukolämmitettävät kohteet, teholtaan tavallisesti muutamasta pariinkymmeneen megawattiin. Toinen merkittävä käyttökohde on erilaiset vara- ja huippulämpölaitokset suurissa kaukolämpöverkoissa, joissa lämpö tuotetaan tavallisesti lämpövoimalaitoksessa. Kaukolämpöä tuottavassa laitoksessa on tavallisesti lämminvesikattila, jolla vettä ainoastaan lämmitetään. Tätä lämmintä vettä kierrätetään sitten lämmönvaihtimissa ja näin saadaan haluttu kohde lämpimäksi. Teollisuuden kohteissa voidaan käyttää myös höyrykattiloita, joilla vesi höyrystetään. Vesihöyry syötetään lämmityskohteeseen tai yleensä lämmönvaihtimeen höyrystymislämpötilassa. Tiivistyvä höyry luovuttaa höyrystymislämpönsä, joka on 2260 kJ/kg (100 °C). Tämä on huomattavasti suurempi kuin esimerkiksi kymmenen astetta viilenevän veden luovuttama lämpö, joka on 41,86 kJ/kg. Siksi höyrylämmitys on huomattavasti 'tehokkaampi' ratkaisu. Höyrystettävän ns. syöttöveden painetta ja siten höyrynpainetta nostamalla saadaan höyryn lauhtumislämpötilaa nostettua. ==Historiaa== Aluerakentaminen 1960-luvulta alkaen oli myös voimakasta lämpölaitosten rakentamisen aikaa. Kerrostaloihin ei tehty enää pannuhuoneita savuhormeineen ja lämmityskattiloineen, vaan ne liitettiin kaukolämpöverkkoon, jonka lämmön lämpölaitos tuotti keskitetysti. Ajan saatossa alueelliset kaukolämpöverkot laajenivat rakentamisen mukana ja niitä yhdistettiin suuremmiksi verkostoiksi. 1960-luvulla lämpölaitosten polttoaineena oli usein kevyt tai raskas polttoöljy. 1970-luvun öljykriisin ja sähkön kulutuksen kasvun myötä lämpölaitoksia korvattiin rakentamalla muita polttoaineita, kuten kivihiiltä tai turvetta, käyttäviä lämpövoimalaitoksia. 2020-luvulla moni lämpölaitos käyttää polttoaineena haketta tai pellettiä. Öljyä käytetään enimmäkseen varapolttoaineena tai talven kulutushuippujen aikana, kun muita polttoaineita käyttävien laitosten kapasitetti ei riitä kattamaan kulutusta. == Aiheesta muualla == Luokka:Energiatekniikka Luokka:Teollisuusrakennukset
Bydgoszcz

Bydgoszcz [] () on piirikuntatason kaupunki Puolan pohjoisosassa Kujavia- Pommerin voivodikunnassa. Se on toinen voivodikunnan pääkaupungeista Toruńin ohella. Bydgoszcz on Bydgoszczin piirikunnan hallinnollinen keskus, vaikkei siihen kuulukaan. Bydgoszczin väkiluku oli vuoden 2019 arvion mukaan 348 190\. Asukkaista 16 prosenttia oli alle 18-vuotiaita, 62,3 prosenttia 18–64-vuotiaita ja 21,7 prosenttia yli 64-vuotiaita. Kaupungissa sijaitsee Naton koulutuskeskus.Joint Forces Trainign Centre NATO Kaupungissa on järjestetty useita yleisurheilun arvokilpailuja; maastojuoksun maailmanmestaruuskilpailut vuosina 2010 ja 2013, alle 20-vuotiaiden MM- kilpailut vuosina 2008 ja 2016, alle 18-vuotiaiden MM-kilpailut vuonna 1999 ja alle 20-vuotiaiden EM-kilpailut vuonna 1979. == Lähteet == == Aiheesta muualla == *
Once upon the Cross

Once Upon the Cross on yhdysvaltalaisen Deicide-yhtyeen kolmas, vuonna 1995 julkaistu täyspitkä studioalbumi. Levyn provosoiva kansikuva joutui aikanaan sensuroinnin kohteeksi, mikä auttoi albumin menekkiä. == Kappaleet == # # # # # # # # # == Kokoonpano levyllä == * Glen Benton - laulu, basso * Eric Hoffman - kitara * Brian Hoffman - kitara * Steve Asheim - rummut == Aiheesta muualla == * * Luokka:Vuoden 1995 albumit Luokka:Deiciden albumit Luokka:Sensuuri